
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 432 

28 Μαρτίου 2007 


ΑΠΟΦΑΣΕΙ Σ 

Αριθμ. Φ4/ΟΙΚ 16792/1246 

Διαδικασία και προϋποθέσεις χορήγησης άδειας λει¬ 
τουργίας σε σιδηροδρομική επιχείρηση που λειτουρ¬ 
γεί σύμφωνα με τις διατάξεις της παρ. 4 του άρθρου 
5 του Κεφ. III του π.δ. 41/2005. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. της παρ. 4 του άρθρου 5 του Κεφ. III του π.δ. 41/2005 
«Εναρμόνιση της ελληνικής νομοθεσίας με τις Οδηγίες 
91/440/ΕΟΚ και 95/18/ΕΚ όπως τροποποιήθηκαν με τις 
οδηγίες 2001/12/ΕΚ και 2001/13/ΕΚ, αντιστοίχως και της 
οδηγίας 2001/14/ΕΚ για την ανάπτυξη των Κοινοτικών 
σιδηροδρόμων, τις άδειες σε σιδηροδρομικές επιχει¬ 
ρήσεις, την κατανομή της χωρητικότητας των σιδη¬ 
ροδρομικών υποδομών και τις χρεώσεις για τη χρήση 
σιδηροδρομικής υποδομής και την πιστοποίηση ασφά¬ 
λειας, και κατάργηση των π.δ./των 324/1996, 76/1998 και 
180/1998» (Α' 60). 

2. των άρθρων 42 παρ 3 και 45 παρ. 3 του π.δ. 41/2005 
«Εναρμόνιση της ελληνικής νομοθεσίας με τις Οδηγίες 
91/440/ΕΟΚ και 95/18/ΕΚ όπως τροποποιήθηκαν με τις 
οδηγίες 2001/12/ΕΚ και 2001/13/ΕΚ, αντιστοίχως και της 
οδηγίας 2001/14/ΕΚ για την ανάπτυξη των Κοινοτικών 
σιδηροδρόμων, τις άδειες σε σιδηροδρομικές επιχει¬ 
ρήσεις, την κατανομή της χωρητικότητας των σιδη¬ 
ροδρομικών υποδομών και τις χρεώσεις για τη χρήση 
σιδηροδρομικής υποδομής και την πιστοποίηση ασφά¬ 
λειας, και κατάργηση των π.δ./των 324/1996, 76/1998 και 
180/1998» (Α' 60). 

3. της παραγρ. 1 του άρθρου 22 του ν. 3534/2007 «Σύ¬ 
σταση Αρχής για την κατανομή του διαθέσιμου χρό¬ 
νου χρήσης στους ελληνικούς αερολιμένες και άλλες 
διατάξεις» (Α' 40) 

4. το άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για τη Κυβέρνηση και τα Κυβερνητικά 
Όργανα» (Α' 98) . 

4. Το γεγονός ότι από την παρούσα δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζουμε: 


Άρθρο 1 

Πεδίο Εφαρμογής - Εξαιρέσεις 

1. Με την απόφαση αυτή ρυθμίζεται η διαδικασία και 
το περιεχόμενο του φακέλου που συνοδεύει την αίτηση 
χορήγησης άδειας σιδηροδρομικής επιχείρησης, που 
συστήθηκε σύμφωνα με τις διατάξεις της παρ. 4 του 
άρθρου 5 του π.δ. 41/2005 και τις διατάξεις της κοινοτι¬ 
κής νομοθεσίας, καθώς και η διαδικασία επανεξέτασης 
ή ανάκλησής της. 

2. Η λήψη της αδείας είναι αναγκαία για την πρόσβα¬ 
ση στην εθνική σιδηροδρομική υποδομή, ωστόσο από 
μόνη δεν αρκεί για την παροχή της πρόσβασης αυτής. 
Για την παροχή πρόσβασης, ο Διαχειριστής Υποδομής 
διαπιστώνει ότι τηρούνται οι σχετικές προϋποθέσεις 
της νομοθεσίας και ιδίως η ύπαρξη πιστοποιητικού 
ασφαλείας. 

3. Από το πεδίο εφαρμογής της παρούσας εξαιρού¬ 
νται: 

α. οι σιδηροδρομικές επιχειρήσεις που διενεργούν 
αστικές και προαστιακές μεταφορές μόνο στην υποδο¬ 
μή του μετρά Αθηνών, του τραμ και των ηλεκτροκινήτων 
σιδηροδρόμων Αθηνών -Πειραιώς, 

β. οι σιδηροδρομικές επιχειρήσεις που εκτελούν μόνο 
σιδηροδρομικές μεταφορές φορτίου σε σιδηροδρομική 
υποδομή που ανήκει σε ιδιώτες και υπάρχει για να χρη¬ 
σιμοποιείται αποκλειστικά από τον κύριο της υποδομής 
για τις δικές του μεταφορές φορτίου. 

Άρθρο 2 

Μητρώο Σιδηροδρομικών επιχειρήσεων 

1. Στο Τμήμα Σιδηροδρομικών και Συνδυασμένων Με¬ 
ταφορών του Υπουργείου Μεταφορών και Επικοινωνιών 
δημιουργείται μητρώο σιδηροδρομικών επιχειρήσεων 
στο οποίο τηρούνται όλα τα στοιχεία και πληροφορίες 
κάθε σιδηροδρομικής επιχείρησης που λαμβάνει άδεια 
για τη διενέργεια σιδηροδρομικών μεταφορών στην 
εθνική σιδηροδρομική υποδομή, δίδεται αύξων αριθμός 
και αριθμός κοινοποίησης της χορηγηθείσης αδείας 
στην Ευρωπαϊκή Ένωση και αναφέρεται το είδος των 
μεταφορών που διενεργεί η σιδηροδρομική επιχείρηση 
σύμφωνα με την άδεια που έχει λάβει. 

2. Το μητρώο σιδηροδρομικών επιχειρήσεων ενημε¬ 
ρώνεται διαρκώς με κάθε μεταβολή στα στοιχεία της 
σιδηροδρομικής επιχείρησης, σύμφωνα με τις διατάξεις 
των άρθρων 12 και 13 της παρούσας. 

Άρθρο 3 

Δικαιούμενοι -Διαδικασία Υποβολής αίτησης 

1. Για τη χορήγηση της άδειας, η ενδιαφερόμενη σιδη¬ 
ροδρομική επιχείρηση καταθέτει αίτηση στο Υπουργείο 
Μεταφορών και Επικοινωνιών, από την έναρξη των δρα¬ 
στηριοτήτων της, με την οποία αποδεικνύει ότι πληροί 
τις απαιτήσεις φερεγγυότητας (εντιμότητας), χρηματο¬ 
οικονομικής επιφάνειας, επαγγελματικής ικανότητας και 
κάλυψης της αστικής ευθύνης, όπως αυτές καθορίζονται 
στα άρθρα 43 έως και 47 του π.δ. 41/2005. 

2. Η αίτηση για την παροχή άδειας σιδηροδρομικής 
επιχείρησης υποβάλλεται στο Τμήμα Σιδηροδρομικών 
και Συνδυασμένων Μεταφορών του Υπουργείου Μετα¬ 
φορών και Επικοινωνιών αναφέρει τις μεταφορικές δρα¬ 
στηριότητες τις οποίες έχει αναλάβει σύμφωνα με τις 
διατάξεις της παρ. 4 του άρθρου 5 του ίδιου προεδρικού 
διατάγματος και τις έχουν εκχωρηθεί δικαιώματα παρο¬ 
χής μεταφορικών υπηρεσιών επιβατών και φορτίου. 

3. Η αίτηση για την παροχή άδειας σιδηροδρομικής 
επιχείρησης συντάσσεται σύμφωνα με το υπόδειγμα 
που προβλέπει το Παράρτημα I, παρέχει όλες τις πλη¬ 
ροφορίες που απαιτούνται από το π.δ. 41/2005 και συ¬ 
νοδεύεται από τα στοιχεία και νομιμοποιητικά έγγραφα 
που προβλέπονται στην παρούσα καθώς και από πα¬ 
ράβολο υπέρ του Δημοσίου ύψους πενήντα χιλιάδων 
(50.000) ευρώ. 

4. Κατά την υποβολή της αίτησης αλλά και σε κάθε 
άλλη χρονική στιγμή, εφόσον ζητηθεί από το Υπουρ¬ 
γείο Μεταφορών και Επικοινωνιών, η σιδηροδρομική 
επιχείρηση παρέχει όλες τις απαιτούμενες πληροφορίες 
σχετικά με τις προϋποθέσεις για την έκδοση και τη 
διατήρησή της αδείας. 

Άρθρο 4 
Φερεγγυότητα 

1. Η προϋπόθεση της φερεγγυότητας για την αιτού¬ 
σα την άδεια σιδηροδρομική επιχείρηση, δεν πληρού- 
ται όταν έχει κηρυχθεί σε πτώχευση ή έχει τεθεί υπό 
αναγκαστική διαχείριση ή εκκαθάριση, ή όταν εκκρεμεί 
πτωχευτικός συμβιβασμός. 

2. Η προϋπόθεση της φερεγγυότητας-εντιμότητας, 
για τα αρμόδια για τη διεύθυνση και διαχείριση της 
σιδηροδρομικής επιχείρησης πρόσωπα και τους ανα¬ 
πληρωτές τους ή για τα πρόσωπα που ορίζονται από το 
καταστατικό ή με απόφαση του διοικητικού συμβουλίου 
της επιχείρησης ότι εκπροσωπούν την αιτούσα επιχεί¬ 
ρηση και τους αναπληρωτές τους, δεν πληρούται, όταν 
συντρέχει ένας από τους παρακάτω λόγους: 

α.Ύπαρξη τελεσίδικης ποινικής καταδίκης σε στερη¬ 
τική της ελευθερίας ποινή, τουλάχιστον τριών μηνών, 
για λαθρεμπορία, εμπορία ή χρήση ναρκωτικών, σω¬ 
ματεμπορία, ανθρωποκτονία από πρόθεση, απόπειρα 
ανθρωποκτονίας από πρόθεση, απάτη, κλοπή, πλαστο¬ 
γραφία, ληστεία και αλητεία. 

β. Ύπαρξη τελεσίδικης ποινικής καταδίκης σε στε¬ 
ρητική της ελευθερίας ποινή, τουλάχιστον τριών μηνών 
για παραβάσεις εκ δόλου ή εξ αμελείας της εμπορικής 
νομοθεσίας. 

γ.Ύπαρξη τελεσίδικης ποινικής καταδίκης σε στερητι¬ 
κή της ελευθερίας ποινή, τουλάχιστον τριών μηνών για 
παραβάσεις εκ δόλου ή εξ αμελείας των διατάξεων της 
ασφαλιστικής ή εργατικής νομοθεσίας ή οποιοσδήποτε 
ποινικής καταδίκης για παραβάσεις των ανωτέρω δια¬ 
τάξεων, καθ’ υποτροπή. 


δ.Ύπαρξη τελεσίδικης ποινικής καταδίκης σε στερη¬ 
τική της ελευθερίας ποινή, τουλάχιστον τριών μηνών 
για παραβάσεις εκ δόλου ή εξ αμελείας των διατάξεων 
που ισχύουν στον τομέα των μεταφορών. 

ε. Ειδικά για την περίπτωση σιδηροδρομικής επιχείρη¬ 
σης η οποία σκοπεύει να εκτελέσει διασυνοριακές εμπο- 
ρευματικές μεταφορές που υπόκεινται σε τελωνειακές 
διαδικασίες, ύπαρξη αμετάκλητης ποινικής καταδίκης 
σε στερητική της ελευθερίας ποινή τουλάχιστον τριών 
μηνών για παραβάσεις εκ δόλου και εξ αμελείας των 
διατάξεων της φορολογικής νομοθεσίας και του τελω¬ 
νειακού κώδικα ή οποιοσδήποτε ποινική καταδίκη για 
παραβάσεις των ανωτέρω διατάξεων καθ’ υποτροπή. 

3. Γ ια την απόδειξη της συνδρομής των απαιτήσεων 
φερεγγυότητας των φυσικών προσώπων των παρα¬ 
γράφων 1 και 2 του άρθρου 4 της παρούσας, η αιτούσα 
σιδηροδρομική επιχείρηση προσκομίζει τα ακόλουθα 
έγγραφα και δικαιολογητικά που έχουν εκδοθεί όχι πέ¬ 
ραν των τριών προηγουμένων μηνών της ημερομηνίας 
υποβολής της αιτήσεως,: 

α. Πλήρη σειρά νομίμως επικυρωμένων νομιμοποιητι¬ 
κών εγγράφων από τα οποία προκύπτει η νόμιμη ίδρυσή 
της και τα πρόσωπα που είναι αρμόδια για τη διαχείριση 
ή την εκπροσωπούν και οι αναπληρωτές τους. 

β. Επικυρωμένο αντίγραφο του αστυνομικού δελτίου 
ταυτότητας των νομίμων εκπροσώπων της αιτούσας, ή 
προκειμένου για αλλοδαπούς, του διαβατηρίου τους. 

γ. Απόσπασμα ποινικού μητρώου για όλα τα πρόσω¬ 
πα που εκπροσωπούν την επιχείρηση. Στην περίπτωση 
κατά την οποία δεν εκδίδεται απόσπασμα ποινικού μη¬ 
τρώου στο κράτος καταγωγής εκπροσώπων που προέρ¬ 
χονται από άλλες χώρες μέλη της Ευρωπαϊκής'Ενωσης 
, θα πρέπει να προσκομίσουν ισοδύναμο έγγραφο που 
χορηγείται από αρμόδια δικαστική ή διοικητική αρχή 
του κράτους αυτού. Αν το κράτος αυτό δεν χορηγεί 
ισοδύναμο έγγραφο, αυτό μπορεί να αντικατασταθεί 
από ένορκη βεβαίωση ή υπεύθυνη δήλωση του ενδια¬ 
φερομένου ενώπιον αρμόδιας δικαστικής ή διοικητικής 
Αρχής ή συμβολαιογράφου του κράτους αυτού. 

δ. Πιστοποιητικό αρμόδιας δικαστικής ή διοικητικής 
αρχής περί μη πτωχεύσεως της αιτούσας. 

ε. Πιστοποιητικό αρμόδιας δικαστικής ή διοικητικής 
αρχής περί μη θέσεως της αιτούσας σε εκκαθάριση. 

4. Τα ανωτέρω υπό τα στοιχεία γ, δ, και ε πιστοποι¬ 
ητικά αναζητούνται αυτεπάγγελτα από την υπηρεσία 
εφόσον εμπίπτουν στις διατάξεις του ν.3013/02 

5/Εγγραφα που έχουν εκδοθεί σε άλλη γλώσσα από 
την ελληνική προσκομίζονται υποχρεωτικά συνοδευό- 
μενα από επίσημη μετάφραση. 

Άρθρο 5 

Χρηματοοικονομική Επιφάνεια 

1. Οι απαιτήσεις που αφορούν τη χρηματοοικονομική 
επιφάνεια πληρούνται, όταν η αιτούσα σιδηροδρομική 
επιχείρηση μπορεί να αποδείξει ότι είναι σε θέση να 
ανταποκριθεί στις τρέχουσες και μελλοντικές υποχρε¬ 
ώσεις της, για περίοδο 12 μηνών. 

2. Η αιτούσα θεωρείται ότι δεν διαθέτει την απαι- 
τούμενη χρηματοοικονομική επιφάνεια ιδίως όταν, στα 
πλαίσια της δραστηριότητάς της, είναι υπερήμερη όσον 
αφορά την καταβολή σημαντικών ποσών εκ φόρου ή 
κοινωνικών εισφορών, στα πλαίσια της δραστηριότητάς 

της. Για το σκοπό αυτό, η αίτηση συνοδεύεται υποχρε¬ 
ωτικά από: 

α. Πιστοποιητικό φορολογικής ενημερότητας της αι- 
τούσας. 

β. Υπεύθυνη δήλωση του νομίμου εκπροσώπου για 
τους ασφαλιστικούς φορείς στους οποίους οφείλει να 
καταβάλει εισφορές για το προσωπικό που απασχολεί 
η αιτούσα. 

γ. Πιστοποιητικό ασφαλιστικής ενημερότητας από 
τους ασφαλιστικούς φορείς που δηλώνονται ανωτέ¬ 
ρω. 

3. Η εξέταση της χρηματοοικονομικής επιφάνειας 
πραγματοποιείται βάσει των ετήσιων λογαριασμών 
της επιχείρησης και για τις επιχειρήσεις που ζητούν 
άδεια και δεν είναι σε θέση να παρουσιάσουν αυτούς 
τους λογαριασμούς βάσει του ετήσιου ισολογισμού. Γ ια 
την εξέταση αυτή πρέπει να παρασχεθούν λεπτομερείς 
πληροφορίες, ιδίως για τα ακόλουθα στοιχεία:. 

α. Διαθέσιμοι χρηματοοικονομικοί πόροι, περιλαμβα- 
νομένων τραπεζικών καταθέσεων, προκαταβολών επί 
τρέχοντος λογαριασμού και δανείων. 

β. Κεφάλαιο και στοιχεία του ενεργητικού ρευστοποι¬ 
ήσιμα ως εγγύηση. 

γ. Κεφάλαιο εκμετάλλευσης. 

δ. Σχετικά έξοδα, περιλαμβανομένων εξόδων κτήσης 
και προκαταβολών επί οχημάτων, οικοπέδων, κτιρίων, 
εγκαταστάσεων και τροχαίου υλικού. 

ε. Βάρη επί των περιουσιακών στοιχείων της επιχεί¬ 
ρησης. 

4. Γ ια την τεκμηρίωση της χρηματοοικονομικής επι¬ 
φάνειας η αίτηση συνοδεύεται από Επιχειρησιακό σχέ¬ 
διο, βασισμένο σε μελέτη σκοπιμότητας, τουλάχιστον 
(5) πενταετίας, το οποίο θα εστιάζει στις προβλέψεις 
λειτουργίας για τα πρώτα 2 χρόνια λειτουργίας της 
αιτούσας επιχείρησης και στο οποίο θα προβλέπονται 
σαφώς τα προσδοκώμενα σχετικά σιδηροδρομικά έξοδα 
και έσοδα. 

5. Γ ια την απόδειξη της χρηματοοικονομικής επιφά¬ 
νειας, η αιτούσα προσκομίζει κατάλληλα έγγραφα και 
δικαιολογητικά από τα οποία προκύπτει η συνδρομή 
των ανωτέρω προϋποθέσεων, όπως: 

α. Κατάλληλες τραπεζικές βεβαιώσεις ή, ενδεχομένως, 
πιστοποιητικό ασφαλιστικής κάλυψης επαγγελματικών 
κινδύνων. 

β. Δημοσιευμένα αποτελέσματα χρήσης των τελευταί¬ 
ων τριών (3) ετών, ή εφόσον πρόκειται για νεοϊδρυθείσα 
επιχείρηση, ισολογισμός έναρξης αυτής ή ισοδύναμα 
έγγραφα. 

γ. Επίσημα στοιχεία από τα οποία προκύπτει η ύπαρξη 
τυχόν παγίων περιουσιακών στοιχείων που επικαλείται 
η αιτούσα. 

ε. Δήλωση περί του ολικού ύψους του κύκλου εργασι¬ 
ών, τις τελευταίες οικονομικές χρήσεις, σε περίπτωση 
που έχει δραστηριοποιηθεί στον τομέα στο παρελθόν 
στην Ελλάδα ή σε άλλη χώρα μέλος της Ε.Ε. ή και του 
ΕΟΧ. 

6. Η χρηματοοικονομική επιφάνεια είναι δυνατόν να 
αποδεικνύεται με την υποβολή έκθεσης πραγματο¬ 
γνωμοσύνης και κατάλληλων εγγράφων από τράπεζα, 
δημόσιο ταμιευτήριο, οικονομικό ελεγκτή ή ορκωτό 
λογιστή. Τα έγγραφα αυτά πρέπει να περιλαμβάνουν 
πληροφορίες σχετικά με τα στοιχεία που αναφέρονται 
στη ανωτέρω παράγραφο 3. 


Άρθρο 6 

Επαγγελματική Ικανότητα 

1. Οι απαιτήσεις που αφορούν την επαγγελματική ικα¬ 
νότητα πληρούνται όταν: 

α. Η αιτούσα σιδηροδρομική επιχείρηση έχει διαχει¬ 
ριστική οργάνωση, τις απαραίτητες γνώσεις και πείρα 
για την ασφαλή και αξιόπιστη άσκηση επιχειρησιακού 
ελέγχου και εποπτείας όσον αφορά το είδος των υπη¬ 
ρεσιών που ορίζονται στην άδεια. 

β. Το προσωπικό που έχει καθήκοντα ασφαλείας και 
κυρίως οι μηχανοδηγοί διαθέτουν όλες τις γνώσεις και 
τις απαιτούμενες ικανότητες, όπως εξειδικεύονται κα¬ 
τωτέρω και μπορούν να εξασφαλίσουν υψηλό επίπεδο 
λειτουργικής ασφάλειας. 

γ. Η αιτούσα σιδηροδρομική επιχείρηση προσκομίζει 
σχετική σύμβαση με τον ΕΔΙΣΥ ΑΕ από την οποία απο- 
δεικνύεται ότι το τροχαίο υλικό που χρησιμοποιεί η σι¬ 
δηροδρομική επιχείρηση συντηρείται και επισκευάζεται 
από τον ΕΔΙΣΥ ΑΕ σύμφωνα με τους εθνικούς κανόνες 
και διαθέτει αυτό στην σιδηροδρομική επιχείρηση προς 
χρήση και πληροί αυτό όλους τους όρους ασφαλούς 
κυκλοφορίας. Επίσης από την παραπάνω σύμβαση προ¬ 
κύπτει ότι ο ΕΔΙΔΥ ΑΕ έχει την πλήρη ευθύνη για τη 
συντήρηση και επισκευή του τροχαίου υλικού καθ’ όλη 
τη διάρκεια της σύμβασης ώστε να διασφαλίζεται συνε¬ 
χώς η ασφαλής κυκλοφορία του. Εκτός από τη σύμβαση 
αυτή προσκομίζεται συμπληρωμένος ο πίνακας 2 του 
Παραρτήματος IV της παρούσας υπογεγραμμένος από 
τον Διευθύνοντα Σύμβουλο της εταιρείας. 

δ. Η αιτούσα σιδηροδρομική επιχείρηση κατέχει όλες 
τις νόμιμες άδειες από τις οποίες προκύπτουν ότι τη¬ 
ρούνται όλοι οι κανονισμοί πυρασφάλειας για τους 
όλους χώρους εργασίας και ότι υπάρχει σχέδιο για την 
αντιμετώπιση έκτακτων αναγκών και στους παραπάνω 
χώρους αλλά και κατά την εκτέλεση του μεταφορικού 
έργου της. 

ε. Η αιτούσα σιδηροδρομική επιχείρηση πληροί τις 
προϋποθέσεις για την μεταφορά επικινδύνων υλικών 
σύμφωνα με την ισχύουσα νομοθεσία και έχει ορίσει 
Σύμβουλο ασφάλειας ή Συμβούλους ασφαλείας. 

στ. Η αιτούσα σιδηροδρομική επιχείρηση διαθέτει και 
προσκομίζει Κανονισμό ωρών Εργασίας και Ανάπαυσης 
που αφορά κυρίως το προσωπικό έλξης και προσωπικό 
με καθήκοντα ασφάλειας καθώς και Γ ενικό Κανονισμό 
Προσωπικού (ΓΕΚΑΠ) σύμφωνα με τις διατάξεις του 
ν.2671/1998 (Α'289). 

ζ. Η αιτούσα σιδηροδρομική επιχείρηση είναι σε θέση 
να αποδείξει ότι για την παροχή υπηρεσιών σιδηρο¬ 
δρομικής μεταφοράς εμπορευμάτων ή /και επιβατών 
εξασφαλίσει και την έλξη ή να παρέχει μόνον την έλξη 
καθώς και ότι το τροχαίο υλικό που χρησιμοποιεί πλη¬ 
ροί τις προϋποθέσεις της παραγρ. 2 του άρθρου 7 του 
π.δ.41/05. Η σιδηροδρομική επιχείρηση προσκομίζει σχε¬ 
τική σύμβαση με τον ΟΣΕ ΑΕ από την οποία αποδει- 
κνύεται ότι αυτή είναι η σιδηροδρομική επιχείρηση που 
εκμεταλλεύεται οικονομικώς το απαραίτητο τροχαίο 
υλικό για την εκτέλεση των δρομολογίων της και κατά 
τρόπο διαρκή. Εκτός από την υποβολή της παραπάνω 
σύμβασης προσκομίζεται και συμπληρωμένος ο πίνακας 
1 του παραρτήματος IV της παρούσας υπογεγραμμένος 
από τον Διευθύνοντα Σύμβουλο της εταιρείας 
η. Η αιτούσα σιδηροδρομική επιχείρηση εφαρμόζει 
τους εθνικούς κανόνες ασφάλειας και τις ισχύουσες 

διατάξεις που αφορούν τη λειτουργικότητα των υπο¬ 
συστημάτων που την αφορούν. 

2. Για την απόδειξη της συνδρομής των απαιτήσεων 
επαγγελματικής ικανότητας, επιπροσθέτως προσκομί¬ 
ζονται τα ακόλουθα έγγραφα: 

α. Οργανόγραμμα στο οποίο προσδιορίζονται οι αρ¬ 
μοδιότητες και οι λειτουργίες που επιτελεί κάθε μο¬ 
νάδα της επιχείρησης καθώς και τα καθήκοντα του 
προσωπικού έλξης και του προσωπικού με καθήκοντα 
ασφάλειας σύμφωνα με τους εθνικούς κανόνες ασφά¬ 
λειας και ο αριθμός του προσωπικού για κάθε μονάδα 
με περιγραφή των τυπικών τους προσόντων. Επίσης, 
θα αναφέρεται ο αριθμός των υφιστάμενων και κενών 
θέσεων του προσωπικού. 

β. Απόδειξη επαγγελματικής ικανότητας μηχανοδη¬ 
γών: 

βΐ) Για τους μηχανοδηγούς, των εταιρειών που συ- 
στήθηκαν και λειτουργούν σύμφωνα με τις διατάξεις 
της παραγρ. 4 του άρθρου 5 του π.δ/τος 41/05 (Α'168) 
προσκομίζονται επικυρωμένα φωτοαντίγραφα των αδει¬ 
ών μηχανοδήγησης καθώς και ονομαστική κατάσταση 
και βεβαίωση του Δ/ντος Συμβούλου της εταιρείας με 
την οποία βεβαιώνεται ότι κάθε ένας από τους μηχα¬ 
νοδηγούς έχει εκπαιδευτεί στο σύνολο του τροχαίου 
υλικού που περιγράφεται στον Πίνακα IV και για όλο 
το σύνολο της Εθνικής Σιδηροδρομικής Υποδομής. Με 
την ίδια βεβαίωση βεβαιώνεται ότι για το σύνολο του 
παραπάνω προσωπικού (μηχανοδηγού είναι ικανοί για 
σιδηροδρομική υπηρεσία σύμφωνα με τον Κανονισμός 
Σωματικής Ικανότητας και Κρίσης (κυα 5933/273/77 
(Β'158) όπως τροποποιήθηκε και ισχύει) 

β2) Γ ια το προσωπικό το εμπλεκόμενο σε θέματα 
ασφάλειας προσκομίζεται ονομαστική κατάσταση στην 
οποία θα περιγράφεται η θέση στην εταιρεία και η 
ειδικότητά του 

3. Οι απαιτήσεις που αφορούν την ασφαλή λειτουργία 
της επιχείρησης πληρούνται όταν: 

α. εφαρμόζει τους εθνικούς κανόνες ασφάλειας κατά 
τρόπο διαρκή και με απόλυτη ευθύνη της εταιρείας. 

β. Το προσωπικό έλξης πληροί τις προϋποθέσεις των 
Κανονισμών ΓΕΚΑΠ, Ωρών εργασίας και Ανάπαυσης και 
Σωματικής Ικανότητας και Κρίσης κατά τρόπο διαρκή 
και με ευθύνη της εταιρείας 

4. Γ ια κάθε μεταβολή η σιδηροδρομική επιχείρηση 
υποβάλει σχετικά δικαιολογητικά για ενημέρωση των 
μεταβολών (Τροχαίο υλικό, προσωπικό, κανονισμοί που 
έχουν σχέση με την κυκλοφορία) 

Αρθρο 7 

Κάλυψη αστικής ευθύνης 

1. Γ ια τη χορήγηση της άδειας, η αιτούσα σιδηροδρο¬ 
μική επιχείρηση αποδεικνύει ότι είναι επαρκώς ασφα¬ 
λισμένη ή έχει προβεί σε ανάλογες ρυθμίσεις, ώστε να 
καλύπτεται από πλευράς αστικής ευθύνης ατυχημάτων, 
ιδίως όσον αφορά τους επιβάτες, τις αποσκευές, το 
φορτίο, το ταχυδρομείο και τους τρίτους σύμφωνα με 
τις προβλέψεις του άρθρου 46 του π.δ. 41/2005. 

2. Η ασφάλιση αστικής ευθύνης περιλαμβάνει την 
ικανοποίηση των νόμιμων απαιτήσεων κατά της σιδη¬ 
ροδρομικής επιχειρήσεως από ζημίες οι οποίες προκα- 
λούνται από την κυκλοφορία των αμαξοστοιχιών, βαγο- 
νιών ή/και ελκτικών μηχανών οι οποίες περιγράφονται 
λεπτομερώς στα ασφαλιστήρια συμβόλαια για τις εξής 
περιπτώσεις: 


α. Θανατηφόρος τραυματισμός προσώπων 
β. Τραυματισμός προσώπων 

γ. Υλικών ζημιών οι οποίες προκλήθηκαν σε πρόσωπα 
τα οποία δεν ανήκουν στο προσωπικό της σιδηροδρο¬ 
μικής επιχείρησης 

δ. Υλικών ζημιών σε πράγματα (κινητά ή ακίνητα) 
αλλά και ζώα που μεταφέρονται με την ασφαλισμένη 
αμαξοστοιχία (βαγόνι ή/και ελκτική μηχανή) 
ε. Ζημίες σε όμορες, της σιδηροδρομικής υποδομής 
ιδιοκτησίες ή εγκαταστάσεις 

3. Τα ελάχιστα όρια αποζημίωσης, είναι τα εξής: 

α. Υλικές ζημίες (θετικές ή αποθετικές) σε πράγματα 
τρίτων, ανεξάρτητα από τον αριθμό των ζημιωθέντων 
τρίτων: 20.000 ευρώ ανά περιστατικό. 

β. Σωματική βλάβη ή θάνατο τρίτων κατά άτομο: 
200.000 ευρώ ανά περιστατικό. 

γ. Σωματική βλάβη ή θάνατο τρίτων, μετά από ομαδι¬ 
κό ατύχημα, ανεξάρτητα από τον αριθμό των παθόντων: 
1.000.000 ευρώ ανά περιστατικό. 

δ. Αθροιστικό ανώτατο όριο ευθύνης: κατ’ ελάχιστον 
5.000.000 ευρώ. 

4. Για την απόδειξη της συνδρομής της απαίτησης 
κάλυψης αστικής ευθύνης, η αιτούσα υποβάλλει: 

α. Συνοπτικό κατάλογο στον οποίο αναφέρονται τα 
ασφαλιστήρια συμβόλαια που έχει συνάψει, ο ασφαλι¬ 
στικός φορέας που έχει συμβληθεί, το είδος της κά¬ 
λυψης που παρέχεται, το είδος του δρομολογίου που 
έχει ασφαλιστεί, η χρονική διάρκεια της ασφαλιστικής 
κάλυψης, και το όριο αποζημίωσης που παρέχεται με 
κάθε ένα από αυτά. 

β. Επικυρωμένα αντίγραφα των ασφαλιστηρίων συμ¬ 
βολαίων που επικαλείται ή βεβαίωση του οικείου ασφα¬ 
λιστικού φορέα για την ακρίβεια των αναφερομένων 
στον ανωτέρω κατάλογο. 

Άρθρο 8 

Διαδικασία χορήγησης της άδειας 

1. Η απόφαση επί της αίτησης εκδίδεται εντός τρι¬ 
ών μηνών από την υποβολή όλων των απαιτουμένων 
εγγράφων και πληροφοριών. Η αρμόδια υπηρεσία του 
Υπουργείου Μεταφορών και Επικοινωνιών εξετάζει την 
αίτηση από πλευράς πληρότητας φακέλου και εντός 
30 ημερών από την υποβολή της ζητεί εγγράφως την 
συμπλήρωση τυχόν ελλειπόντων στοιχείων. Σ’ αυτή την 
περίπτωση, η ανωτέρω προθεσμία των τριών (3) μηνών 
αναστέλλεται κατά το χρονικό διάστημα μέχρι την προ¬ 
σκόμιση των ελλειπόντων στοιχείων. 

2. Η άδεια σιδηροδρομικής επιχείρησης συντάσσεται 
σύμφωνα με το υπόδειγμα που περιλαμβάνεται στο Πα¬ 
ράρτημα II και συνοδεύεται από ειδικό παράρτημα που 
περιλαμβάνει τις πληροφορίες για την ασφαλιστική κά¬ 
λυψη της σιδηροδρομικής επιχείρησης (Παράρτημα III) 

3. Η απόφαση περί χορήγησης ή μη άδειας κοινοποι¬ 
είται στην αιτούσα σιδηροδρομική επιχείρηση και σε 
περίπτωση μερικής ή ολικής απόρριψης αναφέρονται 
οι σχετικοί λόγοι. 

Αρθρο 9 
Ισχύς άδειας 

1. Η άδεια σιδηροδρομικής επιχείρησης είναι αόριστης 
διάρκειας και ισχύει για όσο χρόνο η σιδηροδρομική 
επιχείρηση εκπληρώνει τις υποχρεώσεις της σχετικά 
με τη χορήγηση της άδειας. 

2. Η χορηγούμενη άδεια μπορεί να περιλαμβάνει ειδι¬ 
κές διατάξεις για την αναστολή ή την ανάκλησή της. 

3. Σε περίπτωση κατά την οποία η άδεια έχει χορη¬ 
γηθεί μόνο για συγκεκριμένους τύπους σιδηροδρομικών 
υπηρεσιών ή για περιορισμένη γεωγραφική περιφέρεια, 
ή υποδομή, ο περιορισμός αυτός θα περιγράφεται με 
σαφήνεια στο σώμα της άδειας. 

4. Η αδειούχος σιδηροδρομική επιχείρηση δεν δικαιού¬ 
ται να παρέχει διαφορετικές σιδηροδρομικές υπηρεσίες, 
πλην αυτών που προσδιορίζονται στην άδεια που της 
έχει χορηγηθεί. 

5. Σε περίπτωση που μία αδειούχος σιδηροδρομική 
επιχείρηση προτίθεται να μεταβάλει ή να επεκτείνει τις 
δραστηριότητές της σε σχέση με την άδεια που κατέχει, 
υποβάλλει την άδειά της στο Υπουργείο Μεταφορών 
και Επικοινωνιών για επανεξέταση, πριν την έναρξη των 
νέων δραστηριοτήτων. 

Άρθρο 10 

Μεταβίβαση της άδειας 

Η άδεια λειτουργίας σιδηροδρομικής επιχείρησης εί¬ 
ναι αμεταβίβαστη. 

Άρθρο 11 

Ενημέρωση της εκδούσας αρχής 

1. Η αδειούχος σιδηροδρομική επιχείρηση, οφείλει να 
ενημερώνει εντός 30 ημερών το Υπουργείο Μεταφορών 
και Επικοινωνιών για οποιαδήποτε αλλαγή στους όρους 
και τις προϋποθέσεις βάσει των οποίων της χορηγήθηκε 
η άδεια, και ιδίως για τις μεταβολές στα πρόσωπα των 
νομίμων εκπροσώπων, των χρηματοοικονομικών της 
στοιχείων, του οργανογράμματος και του καθεστώτος 
κάλυψης της αστικής της ευθύνης καθώς και στα θέμα¬ 
τα που αφορούν την επαγγελματική ικανότητα. 

2. Στην παραπάνω περίπτωση, η σιδηροδρομική επι¬ 
χείρηση υποβάλει συμπληρωματικά στοιχεία για τις 
μεταβολές προκειμένου να ενημερωθεί ο σχετικός 
φάκελος που τηρείται στο Υπουργείο Μεταφορών και 
Επικοινωνιών. 

Άρθρο 12 

Έλεγχος τήρησης των προϋποθέσεων χορήγησης 
της άδειας - Ανάκληση - Αναστολή ισχύος 

1. Το αρμόδιο τμήμα των Σιδηροδρομικών και Συνδυ¬ 
ασμένων Μεταφορών του Υπουργείου Μεταφορών και 
Επικοινωνιών, παρακολουθεί την τήρηση των προϋπο¬ 
θέσεων βάσει των οποίων χορηγήθηκε η άδεια. 

2. Με τη συμπλήρωση πέντε ετών από τη χορήγηση 
της άδειας, το αρμόδιο Τμήμα του Υπουργείου Μετα¬ 
φορών και Επικοινωνιών προβαίνει σε επαλήθευση των 
στοιχείων της αδειούχου σιδηροδρομικής επιχείρησης 
που τηρούνται στο φάκελο που διατηρεί, προκειμένου 
να διαπιστώσει εάν εξακολουθούν να συντρέχουν οι 
όροι και οι προϋποθέσεις βάσει των οποίων χορηγή¬ 
θηκε η άδεια. 

3. Το αρμόδιο Τμήμα του Υπουργείου Μεταφορών 
και Επικοινωνιών μπορεί κατά τη διάρκεια ισχύος της 
αδείας να προβαίνει σε περιοδικούς ελέγχους των αδει- 
ούχων σιδηροδρομικών επιχειρήσεων με στόχο την δι¬ 
απίστωση της τηρήσεως των όρων και προϋποθέσεων 
χορηγήσεως της αδείας που κατέχουν αυτές. 

4. Εφόσον από τον έλεγχο ή με οποιοδήποτε τρόπο 
ανακύψουν σοβαρές αμφιβολίες σχετικά με τον αν μία 
αδειούχος σιδηροδρομική επιχείρηση, πληροί τις απαι¬ 
τήσεις κατοχής της, το αρμόδιο Τμήμα του Υπουργείου 
Μεταφορών και Επικοινωνιών μπορεί, οποτεδήποτε, να 
εξετάσει αν πράγματι πληρούνται αυτές οι απαιτήσεις. 


Εφόσον από την εξέταση αυτή προκύψει ότι η σιδη¬ 
ροδρομική επιχείρηση δεν μπορεί πλέον να ανταπο- 
κριθεί στις παραπάνω απαιτήσεις, τότε το Υπουργείο 
Μεταφορών και Επικοινωνιών αναστέλλει ή ανακαλεί 
τη χορηγηθείσα άδεια. 

4. Με την επιφύλαξη της παραγράφου 3, όταν μια 
άδεια αναστέλλεται ή ανακαλείται επειδή η επιχείρηση 
δεν πληροί τις απαιτήσεις χρηματοοικονομικής επιφά¬ 
νειας, το αρμόδιο τμήμα του Υπουργείου Μεταφορών 
και Επικοινωνιών μπορεί να χορηγεί προσωρινή άδεια, 
μέγιστης διάρκειας έξι μηνών, μέχρις ότου η σιδηρο¬ 
δρομική επιχείρηση αναδιοργανωθεί οικονομικά εφόσον, 
ύστερα από επιθεώρηση, προκύπτει ότι εξακολουθούν 
να πληρούνται οι προϋποθέσεις έκδοσης του πιστοποι¬ 
ητικού ασφαλείας. 

5. Εάν μια σιδηροδρομική επιχείρηση διακόψει τη δρα- 
στηριότητά της επί έξι μήνες ή δεν την αρχίσει μέσα 
σε έξι μήνες από τη χορήγηση της άδειας, το Υπουρ¬ 
γείο Μεταφορών και Επικοινωνιών μπορεί να αποφα¬ 
σίσει ότι απαιτείται η υποβολή νέας αίτησης ή ότι η 
άδεια αναστέλλεται. Ειδικά στην περίπτωση έναρξης 
δραστηριοτήτων, η σιδηροδρομική επιχείρηση μπορεί 
να ζητήσει να της χορηγηθεί μεγαλύτερη προθεσμία, 
λαμβάνοντας υπόψη την ιδιαιτερότητα των υπηρεσιών 
που θα παρέχει. 

6. Το Υπουργείο Μεταφορών και Επικοινωνιών μπο¬ 
ρεί να επανεξετάσει χορηγηθείσα άδεια σε περίπτωση 
νομικής μεταβολής της επιχείρησης ιδίως δε σε περί¬ 
πτωση συγχωνεύσεων ή εξαγορών ή απόσχισης ενός 
τμήματος της επιχείρησης. Σε περίπτωση νομικής με¬ 
ταβολής, η εν λόγω σιδηροδρομική επιχείρηση έχει το 
δικαίωμα να συνεχίσει τις δραστηριότητές της, εκτός 
αν το Υπουργείο Μεταφορών και Επικοινωνιών κρίνει 
αιτιολογημένα ότι διακυβεύεται η ασφάλεια. 

7. Το Υπουργείο Μεταφορών και Επικοινωνιών ανακα¬ 
λεί την άδεια σιδηροδρομικής επιχείρησης κατά της 
οποίας έχει κινηθεί πτωχευτική διαδικασία ή έχει εκ- 
δοθεί απόφαση αναγκαστικής εκκαθάρισης ή αναγκα¬ 
στικής διαχείρισης ή πτωχευτικού συμβιβασμού, εάν 
κρίνει ότι δεν υπάρχουν προοπτικές ικανοποιητικής 
χρηματοοικονομικής ανάκαμψης μέσα σε εύλογο χρο¬ 
νικό διάστημα. 

Άρθρο 13 

Ενημέρωση Ευρωπαϊκής Επιτροπής 

Το Υπουργείο Μεταφορών και Επικοινωνιών ενημε¬ 
ρώνει αμέσως την Ευρωπαϊκή Επιτροπή, όταν εκδίδει, 
αναστέλλει, ανακαλεί ή τροποποιεί άδεια σιδηροδρο¬ 
μικής επιχείρησης. 

Άρθρο 14 
Παραρτήματα 

Προσαρτώνται και αποτελούν αναπόσπαστο τμήμα 
της παρούσας τα κάτωθι παραρτήματα: 

1. Παράρτημα I - Υπόδειγμα αίτησης 

2. Παράρτημα II- Υπόδειγμα σιδηροδρομικής άδειας, 
σύμφωνα με το Παράρτημα I της Σύστασης της Επιτρο¬ 
πής της 7ης Απριλίου 2004 σχετικά τη χρήση κοινού 
ευρωπαϊκού υποδείγματος για τις άδειες που εκδίδο- 
νται σύμφωνα με την Οδηγία 95/18/ΕΚ του Συμβουλίου 
σχετικά με τις άδειες σε σιδηροδρομικές επιχειρήσεις 
(2004/358/ΕΚ, Ι_ 113/20.4.2004). 

3. Παράρτημα III- Υπόδειγμα για το ασφαλιστικό πα¬ 
ράρτημα της σιδηροδρομικής άδειας σύμφωνα με το 
Παράρτημα II της Σύστασης 2004/358/ΕΚ. 

4. Παράρτημα IV - Υπόδειγμα για την απόδειξη των 
προϋποθέσεων του άρθρου 6 

ΠΑΡΑΡΤΗΜΑΤΑ 


Παράρτημα I 



ΑΙΤΗΣΗ - ΥΠΕΥΘΥΝΗ ΔΗΛΩΣΗ 

(αρθρ.8 ν. 1599/1986 και αρθρ. 3 παρ.3 ν.2690/1999) 


ΜΕΡΟΣ Α' ΑΙΤΗΣΗ - ΕΞΟΥΣΙΟΔΟΤΗΣΗ 


Η ακρίβεια των στοιχείων που υποβάλλονται με αυτή την αίτηση — δήλωση μπορεί να ελεγχθεί με βάση το αρχείο άλλων υπηρεσιών 
(άρθρο 8 παρ.4 ν. 1599/1986) 



Περιγραφή αιτήματος: 

ΕΚΔΟΣΗ ΑΔΕΙΑΣ ΣΕ ΣΙΔΗΡΟΔΡΟΜΙΚΗ ΕΠΙΧΕΙΡΗΣΗ που 
συστήθηκε με τις διατάξεις του άρθρου 5 του π.δ.41/05 






Αριθμός 

ημερομηνία 

ΠΡΟΣ: 


πρωτοκόλλου 



Συμπληρώνεται ο τίτλος της υπηρεσίας του Υπουργείου 
Μ&Ε 

Συμπληρώνονται από την 

Υπηρεσία 


ΣΤΟΙΧΕΙΑ ΑΙΤΟΥΝΤΟΣ (νομικά πρόσωπα) 


Α.Φ.Μ.: 


Επωνυμία: 


Αριθμός 

καταστατικού: 


Ημ/νία επικ/σης 
Καταστατικού: 


Αριθμός και έτος 

ΦΕΚ/ΤΑΠΕΤ: 


Έδρα: 


Οδός: 


Αριθ.: 


Τ.Κ. 


Δήμος: 


Νομός: 


Τηλ.: 


Ραχ: 


ε-ιτοϊΙ: 



ΟΡΙΣΜΟΣ ΕΚΠΡΟΣΩΠΟΥ(για τη κατάθεση αίτησης ή παραλαβή τελικής διοικητικής πράξης 
από τους εκπροσώπους της εταιρείας) 

Εξουσιοδοτείται το παρακάτω αναγραφόμενο πρόσωπο να καταθέσει την παρούσα αίτηση και να παραλάβει την τελική διοικητική πράξη για λογαριασμό 
του Διευθύνοντος Συμβούλου ή του Νομίμου Εκπροσώπου της εταιρείας (διαγράφεται αντίστοιχα η ενέργεια για την οποία δεν δίδεται εξουσιοδότηση) 


Όνομα: 

Επώνυμο: 


Ονοματεπώνυμο 

πατέρα: 

Αριθ.δελτίου 

ταυτότητας: 


Τόπος 

κατοικίας: 


Οδός: 

Αριθ.: 


Τ.Κ. 

Τηλ.: 


Ραχ: 

θ-γτιθΜ: 


Σ ημείωση: σε περίπτωση που δεν περιλαμβάνεται εξουσιοδότηση στο παρόν έντυπο, τότε για την μη αυτοπρόσωπη κατάθεση ή παραλαβή απαιτείται 
προσκόμιση συμβολ/κού πληρεξουσίου ή εξουσιοδότησης με επικύρωση του γνησίου της υπογραφής από δημόσια υπηρεσία. 

ΜΕΡΟΣ Β' 


1. ΠΡΟΫΠΟΘΕΣΕΙΣ 

Άδεια Σιδηροδρομικής Επιχείρησης χορηγείται σε νομικά πρόσωπα που συστήθηκαν σύμφωνα με τις δια¬ 
τάξεις της παρ. 4 του άρθρου 5 του π.δ.41/2005 

• Για τη χορήγηση της άδειας, η ενδιαφερόμενη σιδηροδρομική επιχείρηση καταθέτει αίτηση στο Υπουρ¬ 
γείο Μεταφορών και Επικοινωνιών, ήδη πριν από την έναρξη των δραστηριοτήτων της, με την οποία 
αποδεικνύει ότι πληροί τις απαιτήσεις φερεγγυότητας (εντιμότητας), χρηματοοικονομικής επιφάνειας, 
επαγγελματικής ικανότητας και κάλυψης της αστικής ευθύνης, όπως αυτές καθορίζονται στα άρθρα 43 
έως και 47 του π.δ. 41/2005. 

• Η αίτηση για την παροχή άδειας σιδηροδρομικής επιχείρησης υποβάλλεται στο Υπουργείο Μεταφορών 
και Επικοινωνιών και αναφέρει τις μεταφορικές δραστηριότητες (επιβάτες, εμπορεύματα) για τις οποίες 
ζητείται η άδεια και το είδος αυτών (εθνικές, διεθνείς). 

• Η αίτηση για την παροχή άδειας σιδηροδρομικής επιχείρησης συντάσσεται σύμφωνα με το παρόν υπό¬ 
δειγμα, παρέχει όλες τις πληροφορίες που απαιτούνται από το π.δ. 41/2005 και συνοδεύεται από τα 
στοιχεία και νομιμοποιητικά έγγραφα που προβλέπονται στην παρούσα καθώς και από παράβολο ύψους 
πενήντα χιλιάδων (50.000) ευρώ. 

• Κατά την υποβολή της αίτησης αλλά και σε κάθε άλλη χρονική στιγμή, εφόσον ζητηθεί από το Υπουργείο 
Μεταφορών και Επικοινωνιών, κάθε σιδηροδρομική επιχείρηση παρέχει όλες τις απαιτούμενες πληροφορί¬ 
ες σχετικά με τις προϋποθέσεις για την έκδοση και τη διατήρησή της αδείας. 


2. ΣΧΕΤΙΚΕΣ ΔΙΑΤΑΞΕΙΣ 

• Προεδρικό διάταγμα 41/2005 (Α'60) 

• Νόμος 3534/07(Α'40) καταβολή παράβολου 


ΜΕΡΟΣ Γ ΔΙΚΑΙΟΛΟΓΗΤΙΚΑ ΟΔΗΓΙΕΣ 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕ¬ 

ΘΗΚΕ 

ΜΕ ΤΗΝ 
ΑΙΤΗΣΗ 

ΘΑ 

ΠΡΟΣΚΟ¬ 

ΜΙΣΤΕΙ 

ΝΑ ΑΝΑ- 
ΖΗΤΗΘΕΙ 
ΥΠΗΡΕΣΙΑΚΑ 

1. αίτηση -υπεύθυνη δήλωση (το παρόν έντυπο) 




2. Προϋποθέσεις φερεγγυότητας (άρθρο 4) 

α. Πλήρη σειρά νομίμως επικυρωμένων νομιμοποιητικών εγγράφων από τα οποία 
προκύπτει η νόμιμη ίδρυσή της και τα πρόσωπα που είναι αρμόδια για τη διαχείριση 
ή την εκπροσωπούν και οι αναπληρωτές τους. 

β. Επικυρωμένο αντίγραφο του αστυνομικού δελτίου ταυτότητας των νομίμων 
εκπροσώπων της αιτούσας, ή προκειμένου για αλλοδαπούς, του διαβατηρίου τους, 
γ. Απόσπασμα ποινικού μητρώου για τα πρόσωπα που εκπροσωπούν την επιχείρηση. 
Στην περίπτωση κατά την οποία δεν εκδίδεται απόσπασμα ποινικού μητρώου 
στο κράτος καταγωγής αλλοδαπών εκπροσώπων, θα πρέπει να προσκομίσουν 
ισοδύναμο έγγραφο που χορηγείται από αρμόδια δικαστική ή διοικητική αρχή του 
κράτους αυτού. Αν το κράτος αυτό δεν χορηγεί ισοδύναμο έγγραφο, αυτό μπορεί 
να αντικατασταθεί από ένορκη βεβαίωση ή υπεύθυνη δήλωση του ενδιαφερομένου 
ενώπιον αρμόδιας δικαστικής ή διοικητικής Αρχής ή συμβολαιογράφου του κράτους 
αυτού. 

δ. Πιστοποιητικό αρμόδιας δικαστικής ή διοικητικής αρχής περί μη πτωχεύσεως της 
αιτούσας. 

ε. Πιστοποιητικό αρμόδιας δικαστικής ή διοικητικής αρχής περί μη θέσεως της 
αιτούσας σε εκκαθάριση. 

ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕ¬ 

ΘΗΚΕ 

ΜΕ ΤΗΝ 
ΑΙΤΗΣΗ 

ΘΑ 

ΠΡΟΣΚΟ¬ 

ΜΙΣΤΕΙ 

ΝΑ ΑΝΑ- 
ΖΗΤΗΘΕΙ 
ΥΠΗΡΕΣΙΑΚΑ 

3. Προϋποθέσεις χρηματοοικονομικής επιφάνειας (άρθρο 5) 

• Προϋποθέσεις παρ. 1 και 2 άρθρου 5 

α. Πιστοποιητικό φορολογικής ενημερότητας της αιτούσας. 

β. Υπεύθυνη δήλωση του νομίμου εκπροσώπου για τους ασφαλιστικούς φορείς στους 
οποίους οφείλει να καταβάλει εισφορές για το προσωπικό που απασχολεί η αιτούσα, 
γ. Πιστοποιητικό ασφαλιστικής ενημερότητας από τους ασφαλιστικούς φορείς που 
δηλώνονται τα αναφερόμενα στις παρ.1 και 2 του άρθρου αυτού. 

• Προϋποθέσεις παρ. 3 άρθρου 5 

Η εξέταση της χρηματοοικονομικής επιφάνειας πραγματοποιείται βάσει των ετήσιων 
λογαριασμών της επιχείρησης και για τις επιχειρήσεις που ζητούν άδεια και δεν είναι 
σε θέση να παρουσιάσουν αυτούς τους λογαριασμούς βάσει του ετήσιου ισολογισμού. 
Για την εξέταση αυτή πρέπει να παρασχεθούν λεπτομερείς πληροφορίες, ιδίως για τα 
ακόλουθα στοιχεία:: 

α. Διαθέσιμοι χρηματοοικονομικοί πόροι, περιλαμβανομένων τραπεζικών καταθέσεων, 
προκαταβολών επί τρέχοντος λογαριασμού και δανείων, 
β. Κεφάλαιο και στοιχεία του ενεργητικού ρευστοποιήσιμα ως εγγύηση, 
γ. Κεφάλαιο εκμετάλλευσης. 

δ. Σχετικά έξοδα, περιλαμβανομένων εξόδων κτήσης και προκαταβολών επί οχημάτων, 
οικοπέδων, κτιρίων, εγκαταστάσεων και τροχαίου υλικού, 
ε. Βάρη επί των περιουσιακών στοιχείων της επιχείρησης. 

• Προϋποθέσεις παρ.4 άρθρου 5 

Επιχειρησιακό σχέδιο 

• Προϋποθέσεις παρ. 5 άρθρου 5 

α. Κατάλληλες τραπεζικές βεβαιώσεις ή, ενδεχομένως, πιστοποιητικό ασφαλιστικής 
κάλυψης επαγγελματικών κινδύνων. 

β. Δημοσιευμένα αποτελέσματα χρήσης των τελευταίων τριών (3) ετών, ή εφόσον 
πρόκειται για νεοϊδρυθείσα επιχείρηση, ισολογισμός έναρξης αυτής ή ισοδύναμα 
έγγραφα. 

γ. Επίσημα στοιχεία από τα οποία προκύπτει η ύπαρξη τυχόν παγίων περιουσιακών 
στοιχείων που επικαλείται η αιτούσα. 

ε. Δήλωση περί του ολικού ύψους του κύκλου εργασιών, τις τελευταίες οικονομικές 
χρήσεις, σε περίπτωση που έχει δραστηριοποιηθεί στον τομέα στο παρελθόν στην 
Ελλάδα ή σε άλλη χώρα μέλος της Ε.Ε. ή και του ΕΟΧ. 

ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕ¬ 

ΘΗΚΕ 

ΜΕ ΤΗΝ 
ΑΙΤΗΣΗ 

ΘΑ 

ΠΡΟΣΚΟ¬ 

ΜΙΣΤΕΙ 

ΝΑ ΑΝΑ- 
ΖΗΤΗΘΕΙ 
ΥΠΗΡΕΣΙΑΚΑ 

3. Προϋποθέσεις Επαγγελματικής Ικανότητας (άρθρο 6) 

1. Οι απαιτήσεις που αφορούν την επαγγελματική ικανότητα πληρούνται όταν: 

α. Η αιτούσα σιδηροδρομική επιχείρηση έχει διαχειριστική οργάνωση, τις απαραίτητες 
γνώσεις και πείρα για την ασφαλή και αξιόπιστη άσκηση επιχειρησιακού ελέγχου και 
εποπτείας όσον αφορά το είδος των υπηρεσιών που ορίζονται στην άδεια, 
β. Το προσωπικό που έχει καθήκοντα ασφαλείας και κυρίως οι μηχανοδηγοί διαθέτουν 
όλες τις γνώσεις και τις απαιτούμενες ικανότητες, όπως εξειδικεύονται κατωτέρω και 
μπορούν να εξασφαλίσουν υψηλό επίπεδο λειτουργικής ασφάλειας, 
γ. Η αιτούσα σιδηροδρομική επιχείρηση προσκομίζει σχετική σύμβαση με τον ΕΔΙΣΥ ΑΕ 
από την οποία αποδεικνύεται ότι το τροχαίο υλικό που χρησιμοποιεί η σιδηροδρομική 
επιχείρηση συντηρείται και επισκευάζεται από τον ΕΔΙΣΥ ΑΕ σύμφωνα με τους εθνικούς 
κανόνες και διαθέτει αυτό στην σιδηροδρομική επιχείρηση προς χρήση και πληροί 
αυτό όλους τους όρους ασφαλούς κυκλοφορίας. Επίσης από την παραπάνω σύμβαση 
προκύπτει ότι ο ΕΔΙΔΥ ΑΕ έχει την πλήρη ευθύνη για τη συντήρηση και επισκευή 
του τροχαίου υλικού καθ' όλη τη διάρκεια της σύμβασης ώστε να διασφαλίζεται 
συνεχώς η ασφαλής κυκλοφορία του. Εκτός από τη σύμβαση αυτή προσκομίζεται 
συμπληρωμένος ο πίνακας 2 του Παραρτήματος IV της παρούσας υπογεγραμμένος από 
τον Διευθύνοντα Σύμβουλο της εταιρείας. 

δ. Η αιτούσα σιδηροδρομική επιχείρηση κατέχει όλες τις νόμιμες άδειες από τις οποίες 
προκύπτουν ότι τηρούνται όλοι οι κανονισμοί πυρασφάλειας για τους όλους χώρους 
εργασίας και ότι υπάρχει σχέδιο για την αντιμετώπιση έκτακτων αναγκών και στους 
παραπάνω χώρους αλλά και κατά την εκτέλεση του μεταφορικού έργου της. 
ε. Η αιτούσα σιδηροδρομική επιχείρηση πληροί τις προϋποθέσεις για την μεταφορά 
επικινδύνων υλικών σύμφωνα με την ισχύουσα νομοθεσία και έχει ορίσει Σύμβουλο 
ασφάλειας ή Συμβούλους ασφαλείας. 

στ. Η αιτούσα σιδηροδρομική επιχείρηση διαθέτει και προσκομίζει Κανονισμό ωρών 
Εργασίας και Ανάπαυσης που αφορά κυρίως το προσωπικό έλξης και προσωπικό με 
καθήκοντα ασφάλειας καθώς και Γ ενικό Κανονισμό Προσωπικού (ΓΕΚΑΠ) σύμφωνα με 
τις διατάξεις του ν.2671/1998 (Α'289). 

ζ. Η αιτούσα σιδηροδρομική επιχείρηση είναι σε θέση να αποδείξει ότι για την παροχή 
υπηρεσιών σιδηροδρομικής μεταφοράς εμπορευμάτων ή /και επιβατών εξασφαλίσει 
και την έλξη ή να παρέχει μόνον την έλξη καθώς και ότι το τροχαίο υλικό που 
χρησιμοποιεί πληροί τις προϋποθέσεις της παραγρ. 2 του άρθρου 7 του π.δ.41/2005. 

Η σιδηροδρομική επιχείρηση προσκομίζει σχετική σύμβαση με τον ΟΣΕ ΑΕ από την 
οποία αποδεικνύεται ότι αυτή είναι η σιδηροδρομική επιχείρηση που εκμεταλλεύεται 
οικονομικώς το απαραίτητο τροχαίο υλικό για την εκτέλεση των δρομολογίων της και 
κατά τρόπο διαρκεί. Εκτός από την υποβολή της παραπάνω σύμβασης προσκομίζεται 
και συμπληρωμένος ο πίνακας 1 του παραρτήματος IV της παρούσας υπογεγραμμένος 
από τον Διευθύνοντα Σύμβουλο της εταιρείας 

η. Η αιτούσα σιδηροδρομική επιχείρηση εφαρμόζει τους εθνικούς κανόνες ασφάλειας 
και τις ισχύουσες διατάξεις που αφορούν τη λειτουργικότητα των υποσυστημάτων που 
την αφορούν. 

2. Για την απόδειξη της συνδρομής των απαιτήσεων επαγγελματικής ικανότητας, 
επιπροσθέτως προσκομίζονται τα ακόλουθα έγγραφα : 

α. Οργανόγραμμα στο οποίο προσδιορίζονται οι αρμοδιότητες και οι λειτουργίες που 
επιτελεί κάθε μονάδα της επιχείρησης καθώς και τα καθήκοντα του προσωπικού έλξης 
και του προσωπικού με καθήκοντα ασφάλειας σύμφωνα με τους εθνικούς κανόνες 
ασφάλειας και ο αριθμός του προσωπικού για κάθε μονάδα με περιγραφή των τυπικών 
τους προσόντων. Επίσης, θα αναφέρεται ο αριθμός των υφιστάμενων και κενών θέσεων 
του προσωπικού. 

β. Απόδειξη επαγγελματικής ικανότητας μηχανοδηγών: 

βΐ) Για τους μηχανοδηγούς, των εταιρειών που συστήθηκαν και λειτουργούν σύμφωνα 
με τις διατάξεις της παραγρ. 4 του άρθρου 5 του π.δ/τος 41/05 (ΑΊ68) προσκομίζονται 
επικυρωμένα φωτοαντίγραφα των αδειών μηχανοδήγησης καθώς και ονομαστική 
κατάσταση και βεβαίωση του Δ/ντος Συμβούλου της εταιρείας με την οποία 
βεβαιώνεται ότι κάθε ένας από τους μηχανοδηγούς έχει εκπαιδευτεί στο σύνολο του 
τροχαίου υλικού που περιγράφεται στον Πίνακα IV και για όλο το σύνολο της Εθνικής 
Σιδηροδρομικής Υποδομής. Με την ίδια βεβαίωση βεβαιώνεται ότι για το σύνολο 
του παραπάνω προσωπικού (μηχανοδηγοί) είναι ικανοί για σιδηροδρομική υπηρεσία 
σύμφωνα με τον Κανονισμός Σωματικής Ικανότητας και Κρίσης (κυα 5933/273/77 (ΒΊ58) 
όπως τροποποιήθηκε και ισχύει) 

β2) Γ ια το προσωπικό το εμπλεκόμενο σε θέματα ασφάλειας προσκομίζεται ονομαστική 
κατάσταση στην οποία θα περιγράφεται η θέση στην εταιρεία και την ειδικότητά του 

ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕ¬ 

ΘΗΚΕ 

ΜΕ ΤΗΝ 
ΑΙΤΗΣΗ 

ΘΑ 

ΠΡΟΣΚΟ¬ 

ΜΙΣΤΕΙ 

ΝΑ ΑΝΑ- 
ΖΗΤΗΘΕΙ 
ΥΠΗΡΕΣΙΑΚΑ 

3. Οι απαιτήσεις που αφορούν την ασφαλή λειτουργία της επιχείρησης πληρούνται 
όταν: 

α. εφαρμόζει τους εθνικούς κανόνες ασφάλειας κατά τρόπο διαρκή και με απόλυτη 
ευθύνη της εταιρείας. 

β. Το προσωπικό έλξης πληροί τις προϋποθέσεις των Κανονισμών ΓΕΚΑΠ, Ωρών 
εργασίας και Ανάπαυσης και Σωματικής Ικανότητας και Κρίσης κατά τρόπο διαρκή και 
με ευθύνη της εταιρείας 

4. Για κάθε μεταβολή η σιδηροδρομική επιχείρηση υποβάλει σχετικά δικαιολογητικά για 
ενημέρωση των μεταβολών (Τροχαίο υλικό, προσωπικό, κανονισμοί που έχουν σχέση με 
την κυκλοφορία) 




4. Προϋποθέσεις Κάλυψης αστικής ευθύνης (άρθρο 8) 

α. Συνοπτικό κατάλογο στον οποίο αναφέρονται τα ασφαλιστήρια συμβόλαια που 
έχει συνάψει, ο ασφαλιστικός φορέας που έχει συμβληθεί, το είδος της κάλυψης που 
παρέχεται, το είδος του δρομολογίου που έχει ασφαλιστεί, η χρονική διάρκεια της 
ασφαλιστικής κάλυψης, και το όριο αποζημίωσης που παρέχεται με κάθε ένα από αυτά, 
β. Επικυρωμένα αντίγραφα των ασφαλιστηρίων συμβολαίων που επικαλείται ή 
βεβαίωση του οικείου ασφαλιστικού φορέα για την ακρίβεια των αναφερομένων στον 
ανωτέρω κατάλογο. 




5. Παράβολο Δημοσίου Ταμείου 50.000€ 




Παρατηρήσεις: 

1. Τα στοιχεία γ, δ, και ε πιστοποιητικά της παρ. 3 του άρθρου 4 αναζητούνται 
αυτεπάγγελτα από την υπηρεσία εφόσον εμπίπτουν στις διατάξεις του ν.3200/2003 
(Α'281 

2. Έγγραφα που έχουν εκδοθεί σε άλλη γλώσσα από την ελληνική προσκομίζονται 
υποχρεωτικά συνοδευόμενα από επίσημη μετάφραση. 

Η χρηματοοικονομική επιφάνεια είναι δυνατόν να αποδεικνύεται με την υποβολή 
έκθεσης πραγματογνωμοσύνης και κατάλληλων εγγράφων από τράπεζα, δημόσιο 
ταμιευτήριο, οικονομικό ελεγκτή ή ορκωτό λογιστή. Τα έγγραφα αυτά πρέπει να 
περιλαμβάνουν πληροφορίες σχετικά με τα στοιχεία που αναφέρονται στη ανωτέρω 
παράγραφο 3 του άρθρου 5 

Με την αίτηση μπορεί να συνυποβάλλεται και κάθε σχετικό έγγραφο με το οποίο, κατά 
την κρίση της αιτούσας, αποδεικνύεται η συνδρομή των απαιτήσεων επαγγελματικής 
ικανότητας. 





ΜΕΡΟΣ Δ' ΓΕΝΙΚΕΣ ΠΛΗΡΟΦΟΡΙΕΣ - 
ΥΠΕΥΘΥΝΗ ΔΗΛΩΣΗ 

ΧΡΟΝΟΣ: Εντός τριών (3) μηνών από την υποβολή όλων των απαιτούμενων δικαιολογητικών και πληροφοριών 
σύμφωνα με την παρ. 1 του άρθρου 8. 

ΚΟΣΤΟΣ: 50.000€ 

ΥΠΕΥΘΥΝΗ ΔΗΛΩΣΗ 

(αρθρ.8 ν.1599/1986 και αρθρ. 3 παρ.3 ν .2690/1999) 
ΠΡ ΟΣ: Υπουργείο Μεταφ ορών κα ι Επικοινωνιών 


Όνομα: 


Επώνυμο: 


Ονοματεπώνυμο 

πατέρα: 


Αριθ.δελτίου 

ταυτότητας: 

Α.Φ.Μ. 


Δ.Ο.Υ 


Τόπος κατοικίας: 


Τηλ.: 


Οδός: 


Αριθ.: 


Τ.Κ. 


ρ 

Ρ3χ: 


6-ΓΠ3ίΙ: ^ 


Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις 
της παρ. 6 του άρθρου 22 του ν.1599/1986, δηλώνω ότι: 

Τα δικαιολογητικά και στοιχεία που προβλέπονται από τις διατάξεις της Υπουργικής Απόφασης υποβάλλονται κατόπιν 
ελέγχου για την πληρότητα και την ορθότητα τους. Στοιχεία που προσκομίζονται και υποβάλλονται με δική μου 
υπογραφή σε περίπτωση που μεταβληθούν υποχρεούμαι να ενημερώσω την αρμόδια Υπηρεσία έκδοσης της άδειας. 

Γνωρίζω και θα εφαρμόζω τις διατάξεις του άρθρου 12 της Υπουργικής Απόφασης . 


./../20 

(υπογραφή) ί 1 ) 


(Ι)Υπογράφεται από τον Διευθύνοντα Σύμβουλο ή τον νόμιμο εκπρόσωπο της Σιδηροδρομικής Επιχείρησης (που έχει οριστεί με απόφαση του Διοικητικού 


Συμβουλίου της) ενώπιον δημόσιας υπηρεσίας για το γνήσιο της υπογραφής 

Παράρτημα II 


Άδεια για την εκτέλεση σιδηροδρομικών μεταφορών 

στην Ευρωπαϊκή Ένωση και στον Ευρωπαϊκό Οικονομικό Χώρο σύμφωνα με την οδηγία 95/18/ΕΚ, όπως 
τροποποιήθηκε από την οδηγία 2001/13/ΕΚ, και με την ισχύουσα εθνική νομοθεσία. 

1. Κράτος έκδοσης της αδείας 


Κράτος έκδοσης 

□ Νέα άδεια □ Τροποποιημένη άδεια 

Αριθ. εθνικής αδείας 

Στοιχεία της απόφασης 

Ισχύουσα νομοθεσία 

Φορέας έκδοσης της αδείας 

Αριθ. τηλ. 

Ταχυδρομική διεύθυνση 

Αριθ. φαξ 

Ταχ. κώδικας & πόλη 

Ε- ΠΙΣίίΙ 


2. Κάτοχος της αδείας 


Σιδηροδρομική επιχείρηση 

Αριθ. τηλ. 

Ταχ. διεύθυνση 

Αριθ. φαξ 

— 

Ταχ. κώδικας και πόλη 

Ε-ιηεΠ 

Αριθ. μητρώου 

Αριθ. ΦΠΑ 


3.Ισχός 


Ισχύει από 

Προσωρινή άδεια: ο ΝΑΙ □ ΟΧΙ ! 

Είδος εκτελούμενων μεταφορών: 

Εάν ΝΑΙ: ισνύει έως 

□ εμπορευματικές □ επιβατικές 


Ανεστάλη στις 

Ανεκλήθη στις 


4. Τροποποιήσεις 


Τροποποιήθηκε στις 
Περιγραφή της τροποποίησης 


5. Όροι και υποχρεώσεις 


Εδώ πρέπει να αναφέρονται οι όροι που προβλέπονται στα άρθρα 10 παράγραφος 2 και/ή 12 της οδηγίας 95/18/ΕΚ, ή στοιχεία σχετικά 
με το που διατίθεται σχετική τεκμηρίωση 


Ημερομηνία 

Υπογραφή 


Ονοματεπώνυμο 

Αριθ. ΕΚ κοινοποίησης της αδείας 

Παράρτημα III 


Αδεια Ασφαλιστικό παράρτημα αριθ. 

Χρηματοοικονομική κάλυψη της ευθύνης 

όσον αφορά την άδεια εκτέλεσης σιδηροδρομικών μεταφορών στην Ευρωπαϊκή Ένωση και στον Ευρωπαϊκό Οικονομικό Χώρο σύμφωνα με την 
οδηγία 95/18/ΕΚ, όπως τροποποιήθηκε από την οδηγία 2001/13/ΕΚ, και με την ισχύουσα εθνική νομοθεσία 

1. Κράτος έκδοσης της αδείας 


Κράτος έκδοσης 

Φορέας έκδοσης της αδείας 

Αριθ. εθνικής αδείας 

Στοιχεία της απόφασης 

Ισχύουσα νομοθεσία 


2. Κάτοχος της αδείας 


Σιδηροδρομική επιχείρηση 

| Αριθ. Μητρώου 

Αριθ. ΦΠΑ 


3. Φορέας έκδοσης αδειών που εγκρίνει τη χρηματοοικονομική κάλυψη (εφόσον διαφέρει από το φορέα έκδοσης της αδείας του σημείου 
1 ανωτέρω) 


Φορέας έκδοσης αδειών 

Αριθ. τηλ. 

Τ αχ. διεύθυνση 

Αριθ. φαξ 

Ταχ. κώδικας & πόλη 

Ε-ηιαίΙ 

Κράτος 

Ισχύουσα νομοθεσία 


4. Χρηματοοικονομική κάλυψη της ευθύνης 


Χρηματοοικονομική κάλυψη, ποσό 

Ισοδύναμες ρυθμίσεις (σύντομη περιγραφή) 

Γεωγραφική κάλυψη 

Ισχύει από 

Ισχύει έως 


5. Όροι και υποχρεώσεις 


Εδώ πρέπει να αναφέρονται οι όροι που προβλέπονται στα άρθρα 10 παράγραφος 2 και/ή 12 της οδηγίας 
95/18ΙΕΚ, ή στοιχεία σχετικά με το που διατίθεται σχετική τεκμηρίωση 


Ημερομηνία 

Υπογραφή 


Ονοματεπώνυμο 

Αριθ. ΕΚ κοινοποίησης της αδείας 






















Οι προϋποθέσεις που αναζητούνται για την απόδειξη των προϋποθέσεων του άρθρου 6 της παρούσας υπό μορφή των παρακάτω 
δύο Πινάκων. 

Αρθρο 15 
Έναρξη ισχύος 

Η έναρξη ισχύος της απόφασης αυτής αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 16 Μαρτίοιυ 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ( ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίσχ; 210 4071010 ■ ίηΙθΓΠθΙ: ΗΙΙρι/Μνννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ,Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.βΙ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρι/Ζνννννν.οΐ.ατ - ?-πΐ3ίΙ: νν6ίιιπ3$ί6π86ΐ.αι 






































